पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर ने हर जिले के हेल्थ सिस्टम की सच्चाई सबके सामने आ गई है। इस दौरान बाड़मेर जिला मुख्यालय स्थित करीब 500 बेड वाला राजकीय हॉस्पिटल फुल हो गया है। अब यहां नया कोविड सेंटर बनाना पड़ रहा। वहीं, बायतु विधायक और राजस्व मंत्री हरीश चौधरी ने अपने विधानसभा क्षेत्र में 100 बेड का कोविड सेंटर तैयार किया है। अब इसी तरह हर विधानसभा में कम से कम 100 बेड का कोविड सेंटर बनना चाहिए। जिससे कोविड की लड़ाई को लड़ा जा सके। साथ ही राजकीय हॉस्पिटल पर भार भी कम पड़े। गंभीर मरीज ही जिला राजकीय हॉस्पिटल में भर्ती हो सके। हॉस्पिटल में डॉक्टर और स्वास्थ्यकर्मी को भी थोड़ी राहत मिल सके।
जिले सहित प्रदेश के सभी विधायकों को अपने विधानसभा क्षेत्र में एक या दो कोविड केयर सेंटर खोलने चाहिए। जिला मुख्यालय को छोड़कर बाड़मेर में चौहटन, शिव, गुड़ामालानी, पचपदरा, सिवाना व बायतु विधानसभा है। इनमें से बायतु में 100 बेड का कोविड सेंटर तैयार हो गया है। अगर शेष 5 विधानसभाओं में 100 बेड का कोविड केयर सेंटर शुरू हो जाये तो कुल 500 बेड तैयार हो जाएंगे। आज इन बेड की लोगों को बहुत ज्यादा जरूरत है।
हर विधायक को करना चाहिए प्रयास
जिले के कांग्रेस और बीजेपी विधायकों को भामाशाहो, कंपनियों और अपने स्तर पर प्रयास कर हर विधानसभा में कोविड केयर सेंटर बनाकर प्रतिदिन मॉनिटरिंग करनी चाहिए। जिससे इस महामारी से लड़ा जा सके। आमजन को सुविधा मिल सके।
बायतु में 100 बेड कोविड केयर सेंटर तैयार
राजस्व मंत्री हरीश चौधरी द्वारा बायतु में तैयार करवाए गए कोविड सेंटर में सौ बेड की व्यवस्था करवाई है। जिसमे तीस ऑक्सीजन और पूर्ण सुविधायुक्त बेड तैयार किए गए हैं। 70 सामान्य श्रेणी के बेड सम्मिलित है।
तीन सरकारी बिल्डिंग में लग चुके है 300 बेड
अब तक जिला अस्पताल के आसपास वाली सरकारी बिल्डिंग को अधिग्रहण कर उसमें कोविड वार्ड बना दिया गया है। बालिका छात्रावास, शारदा छात्रावास और गर्ल्स कॉलेज को कोविड सेंटर बना दिया है। अब अस्पताल के अलावा करीब 300 बेड का कोविड सेंटर तैयार हो चुका है। अब आगे क्या स्थिति बनेगी यह बहुत ही चिंताजनक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva bho_Deva awa_Deva hin_Deva hin_Deva zho_Hant eng_Latn